
 	Ca să înțelegeți, dragi cititori, starea sufletească  în care m-am aflat atunci când am scris această lucrare, vă prezint succint unele aspecte și evenimente care m-au marcat profund.   	
 	Sunt o persoană în vârstă, cu dor de viață, preocupări creative și speranțe de mai bine, având origini în fascinanta zonă colinară a județului Argeș cu tradiții seculare și credință în Dumnezeu, studii universitare la București  și carieră în învățământ. 
 	Am crezut că soarta cetățenilor se va schimba radical după 1989, prin trecerea României de la un regim autoritar și economie centralizată la democrație și economie de piață. Deși românii au plătit scump libertatea, o parte din așteptările acestora au fost înșelate,  politicienii nefiind pregătiți pentru tranziția complexă a societății de la comunism la capitalism. La punctele slabe se pot menționa corupția și distrugerea industriei românești, iar la puncte tari se face trimitere la aderarea la NATO și integrarea în UE.
   	Împreună cu Sidonia,  în calitate de părinți, suntem mândri de fiii noștri, Lucian și Sebastian, ne rugăm lui Dumnezeu să fim sănătoși, să devenim bunici și să ajutăm la creșterea nepoților.  În călătoria prin Existență, este  important în viață să te integrezi pe deplin în comunitatea din care faci parte și să ai o bătrânețe activă, pentru că omul “sfințește locul pe unde trece“, iar valoarea umană se măsoară în fapte, nu în vorbe .  
 Există mult adevăr și înțelepciune în afirmația “a greși este omenenește, a ierta este divin”, având în vedere că traiectoria vieții nu este întotdeauna lină, apar mereu situații stresante și obstacole care trebuie depășite, se pot lua decizii eronate la răscruce de drumuri etc.
 	Răspunsul la întrebarea tulburătoare “cum să îmbătrânești frumos?” se află în aforismul latin   “Mens sana in corpore sano” (minte sănătoasă în corp sănătos). Deși se spune că îmbătrânești cu trupul, iar sufletul rămâne tânăr, în realitate, omul reprezintă un tot unitar,  în  care cele două componente fundamentale sunt corelate intrinsec, morfologia și fiziologia organismului fiind integrate pe diverse nivele de organizare. În dezvoltarea organismului, după atingerea optimului funcțional în perioada adultă, urmează bătrânețea marcată deseori de afecțiuni ale organismului mai mult sau mai puțin grave. 
 	 În aceste vremuri stresante, într-o societate bazată pe tehnologie și consum, se impune mai mult ca oricând adoptarea unui stil de viață sănătos, care include alimentele, activitate fizică și mentală,  implicare socială, relația cu mediul înconjurător, asistență medicală preventivă etc.  Organizația Mondială a Sănătății definește sănătatea drept „o stare de bunăstare fizică, mentală și socială completă și nu doar absența bolii sau a infirmității”. 
 	O dietă sănătoasă înseamnă un mix de alimente care să asigure necesarul de proteine (10%  - 35% din caloriile zilnice), lipide (20% - 35% din caloriile zilnice), carbohidrați (45%  - 65% din caloriile zilnice, dar să fie redus  consumul de zaharuri adăugate), fibre (între 21 si 38 grame pe zi,  în funcție de vârstă și sex), la care se adaugă vitamine (A, B1, B2, B3, B5, B6, B7, B9, B12, C, D, E, K1, K2, K3) și minerale (fier, calciu, sodiu, potasiu, fosfor, clor, sulf, magneziu, cupru, zinc, seleniu).
	Vitaminele și mineralele, deși nu reprezintă surse de energie, îndeplinesc funcții esențiale în organism, fiind necesare în cantități mult mai mici decât proteinele, lipidele sau glucidele. 	Nutriționiștii au stabilit piramida alimentației sănătoase, în care se recomandă consumul de  legume și fructe proaspete în fiecare zi, precum și evitarea excesului de sare, zahăr și grăsimi. Desigur, se pot consuma alimente din toate categoriile, dar cu măsură și la ore potrivite. Trebuie respectate cele trei mese principale pe zi, la un interval de minim 5 ore, fără a exclude micul dejun.  Referitor la modul de procesare, se va evita consumul alimentelor prăjite în favoarea celor gătite la cuptor, fierte sau înăbușite.
 	Având în vedere că apa curăță și hidratează organismul, se recomandă consumul a cel puțin 1,5-2 litri de apă pe zi, iar pentru a ajuta digestia este bine să bei un pahar cu apă cu 30 de minute înainte de masă. Nu fumați, nu consumați alcool sau droguri, pentru că sunt vicii care dăunează grav sănătății! 
   [image: C:\Users\vasile\Pictures\Piramida alimentara.jpg] (Imaginea a fost preluată din lucrarea “Nutriție și dietetică”, autor Carmen Narcisa Natea).
 	Fiecare om  are „un ceas biologic” sau ritmuri circadiene prin care se  sincronizează cu  ciclul zilnic, simțindu-se  mai activ dimineața și mai obosit seara. În timpul somnului, organismul se reface, deși programul de somn nu este ușor de respectat, este bine să mergi la culcare înainte de 12 noaptea și să dormi 6-8 ore, în funcție de activitatea desfășurată anterior. 
 	Un stil de viață sănătos presupune să faci mișcare zilnic, să citești, să asculți muzică, să faci ceva nou și plăcut, să te implici în activități creative, să ai o atitudine pozitivă și o stare emoțională echilibrată, să te bucuri și să socializezi cu persoanele din jur, să eviți stresul și situațiile conflictuale etc.
 	Înaintarea în vârstă reprezintă o provocare pentru medicină, dar și o preocupare pentru ființa umană, care aspiră la o viață normală și după  terminarea activității profesionale.
	Persoanele în vârstă trebuie respectate, protejate și iubite, pentru tot ceea ce au făcut și pot să facă în viața comunității în care trăiesc. Ele pot deveni modele de viață prin experiența cumulată, înțelepciune și echilibru moral, calități surprinse magistral în mentalul colectiv prin expresia „cine nu are bătrâni, să-şi cumpere”. O bătrânețe frumoasă este o bătrânețe activă.
 	Este semnificativ faptul că, în Evul Mediu, obștile țărănești din Moldova și Țara Românească au fost conduse de  „ sfatul bătrânilor ”, după obiceiul pământului, organul de conducere ca şi legislaţia sătească fiind pe locul  al treilea după „domnie” şi „ dregătorie ”, respectiv după „ pravilele împărăteşti ” şi „ pravilele boiereşti ”.    Conducerea  satelor și comunelor de către primari a apărut în timpul  lui Alexandru Ioan Cuza prin elaborarea în 1864 a  legilor privind organizarea administraţiei.
 	Există numeroase personalități care au cunoscut succesul după perioada tinereții, de exemplu Henry Ford  a realizat  revoluționarul Model T la 45 de ani,  iar  scriitorul Harry Bernsein a devenit celebru  la 96 de ani, odată cu cartea autobiografică „The Invisible Wall: A Love Story That Broke Barriers”.  
	Elisabeta aII-a (Elizabeth Alexandra Mary, n. 21 aprilie 1926) este suverana Regatului Unit și a celorlalte 15 state din Commonwealth, reprezintă  un exemplu de monarh responsabil și înțelept, respectat și apreciat pe întregul mapamond.
 	În România, cetățenii se raportează cu respect și mândrie la personalități longevive ilustre, precum Dan Berindei, Constantin Bălăceanu Stolnici, Dinu Giurăscu, Neagu Djuvara, Eugen Simion, Răzvan Teodorescu, Leon Dănăilă, Alexandru Pesamosca etc.
 	Desigur, după vârsta de 60 de ani, schimbările se manifestă  și în plan emoțional, cu mențiunea că fiecare persoană reacționează diferit la schimbările de valori din societate, de la stres și deprimare, până la adaptare și implicare socială. Aceste aspecte trebuie tratate cu responsabilitate de către factorii decidenți atunci când stabilesc  politicile de stat pe termen mediu și lung privind demnitatea și calitatea vieții. 
 	Obiectivul fundamental pentru medicina preventivă este ca omul să fie scutit de suferinţă prin menţinerea stării biologice în limite acceptabile pentru o perioadă îndelungată.  
 	La un an după pensionare, am fost diagnosticat cu afecțiuni cardiace, fapt care mi-a schimbat cursul normal al vieții. Este trist să constați că, după ce ai muncit o viață, nu poți să te bucuri pe deplin de posibilitățiile senectuții.
	Inițial am dorit ca această lucrare să poarte titlul “Solidari în suferință”, pentru a pune în evidență empatia vârstnicilor având diverse afecțiuni, ca de exemplu cele ale sistemului cardiovascular, care asigură circulația sângelui și a limfei prin corp pentru a transporta  nutrienți și oxigen la celule și a elimina dioxidul de carbon și substanțele toxice prin intermediul plămânilor, rinichilor și ficatului.
 	Distonia vaselor de sânge, prin depunere pe pereții acestora de colesterol și săruri de calciu sau prin formare de trombi, afectează performanța întregului organism, simptomatologia inițială fiind diversificată: slăbiciune generală, migrene, tensiune arterială crescută, deteriorarea vederii și a auzului, dificultăți de respirație și angină pectorală, amorțirea membrelor, probleme în viața intimă, dereglări de memorie, tulburări de somn etc.
 	Pe măsura deteriorării vaselor de sânge, pot să apară boli cronice permanente, precum hipertensiunea arterială, tahicardie, tromboză venoasă, dureri musculare și articulare, dereglarea  metabolismului grăsimilor, ajungându-se uneori la accident vascular cerebral sau atac de cord. 
	Tensiunea arterială crescută implică un efort mai mare al inimii, care se adaptează prin hipertrofia mușchiului cardiac, afecțiune  cunoscută sub numele de cardiopatie hipertensivă.
 	 Atunci când hipertrofia este accentuată se ajunge la insuficiență cardiacă, debitul de sînge fiind scăzut din cauza obosirii mușchiului cardiac.
	Excesul de greutate poate fi cauzat de înfundarea vaselor de sânge cu colesterol, explicația constând în faptul că în acest caz creierul nu mai primește cantitatea necesară de nutrienți și creează senzația de foame și o dorință puternică de alimente zaharate și grase. 
	Vă recomand să donați sânge, dragi cititori, pentru că astfel, nu numai că vă dovediți empatia și spiritul civic prin ajutarea  semenilor în momente critice, ci și vă protejați  sănătatea proprie prin stimularea procesului de hematopoieză.
 	Pe lângă dietă și medicamente adecvate pentru curățarea vaselor de sânge sunt benefice activitățile fizice și mentale plăcute, sportul, plimbările în natură, sauna, alternarea băilor fierbinți cu cele reci, masaje periodice pe întreaga suprafață a corpului.
  	Referitor la starea de sănătate proprie, deși am urmat tratamentul prescris de medici aproape un  an, încă mă trezeam noaptea din somn din cauza palpitațiilor, senzației de  amorțeală la nivelul membrelor, durerilor de cap sau lipsei de aer. Pentru a-mi reveni, trebuia să mă așez în poziția șezut sau, în cazurile mai grave, să mă scol și să mă  mișc prin cameră. 
	Fiind o fire curioasă și activă, interesată de  explicarea cauzalității evenimentelor, am verificat posibilitatea depășirii  dificultăților din timpul nopții prin utilizarea unui pat cu suprafața de sprijin înclinată la diverse unghiuri față de orizontală.  Am constatat că efectele negative dispar pe măsura creșterii înclinării suprafeței de sprijin. 
 	Evident, am dedus că organismul uman s-a adaptat la poziția verticală, celelalte stări fiind inconfortabile prin modificarea unor parametri fizici și biologici la nivelul circulației sângelui  și mecanismelor de echilibru.
 	Există diverse variante de paturi, având întreaga suprafață de sprijin sau doar o parte din ea înclinată față de orizontală, realizate în varianta fixă, dar și în varianta reglabilă, fiind prevăzute cu  dispozitive de rotire a suprafeței pentru dormit de la  0° la 60°.  
 	În imaginile de mai jos sunt prezentate, pentru comparație, trei perechi  de paturi fixe, care au suprafața pentru  dormit orizontală, respectiv înclinată. 

	Desigur, această idee novatoare ar putea fi brevetată la OSIM, dar prefer să fie oferită  gratis tuturor celor care își câștigă traiul prin muncă cinstită.
 	Pentru o analiză riguroasă a proceselor și fenomenelor sistemului circulator, se impune o prezentare succintă a unor noțiuni și legi din dinamica fluidelor, mai precis, va fi prezentat cazul mai simplu al fluidelor ideale prin neglijarea forțelor de viscozitate. 
 	Cantitatea de fluid cu densitatea care trece în unitatea de timp cu viteza v prin secţiunea transversală S a unei conducte se exprimă prin debitul volumic Q=Sv sau prin debitul masic, Qm =Sv.  
 	Relaţia de conservare a debitului, Q1=S1v1=Q2 = S2v2,  se  numeşte ecuaţia  de  continuitate, S1  fiind secţiunea transversală a conductei în punctele căreia viteza fluidului este v1, iar S2 este secţiunea transversală a conductei în punctele căreia viteza fluidului este v2.
	În  cazul curgerii staţionare a  unui fluid  ideal în câmp gravitațional din  legea de  conservare  a  energiei se  obţine legea  lui Bernoulli, p +v2/2 +gz = constantă (suma dintre presiunea statică p, presiunea dinamică pd =v2/2 şi presiunea hidrostatică  ph=gz  este constantă de-a lungul unei linii de curent).  Se constată că presiunea statică p exercitată de fluid asupra peretelui conductei depinde  de  densitatea ρ, de viteza de curgere v  și de înălțimea z.
 	 În continuare se determină presiunea exercitată  asupra unui corp de  masă m de  către o suprafață de sprijin înclinată sub unghiul α față de orizontală. 
               [image: ]
 	Imaginea de  mai sus reprezintă un plan înclinat pe care se află un corp de  masă m și greutate G = mg, unde g reprezintă accelerația gravitațională.  S-au utilizat următoarele notații:  
Gt = mg sin α – componenta tangențială a greutății, Gn = mg cos α componenta normală a greutății, N = Gn – reacțiunea suprafeței de contact.
 	Presiunea exercitată de planul înclinat asupra  corpului are expresia p = N/S = p0 cos α , unde  p0 = mg/S este presiunea execitată asupra corpului de o suprafață orizontală, iar S reprezintă aria suprafeței de contact.
  	Atunci când dormim pe o suprafață orizontală, presiunea exercitată asupra organismului capătă valoarea maximă, fapt cu consecințe negative asupra circulației sângelui, unul din efecte fiind amorțirea membrelor.
	Anul 2020 va rămâne cunoscut în istorie prin pandemia Covid-19, care a pus  la grea încercare întreaga omenire, deși nivelul tehnic și tehnologic este avansat, iar știința și practica medicală au depășit progresiv diverse provocări în țările dezvoltate.
 	Pentru a sprijini prin forțe proprii lupta împotriva SARS-CoV-2 , începând din 24 martie am publicat diverse studii pe Internet (academia.edu, forum.edu, iteach.ro, linkedin.com), unde am prezentat date despre structura  și modul de acțiune al noului coronavirus, evoluția bolii,  scheme de tratament țintit, precum și o metodă de prevenire prin imunizare graduală în trepte.
 	În data de 10.06.2020 am publicat pe site-ul  iteach.ro varianta multivaccinării, procedură medicală pe care am prezentat-o apoi detaliat în articolul “Imunizarea graduală în trepte”  din 14.10.2020, punând în evidență efectele benefice ale acestei metode  în depășirea pandemiei actuale provocate de SARS-CoV-2.
 	Această procedură medicală este mai eficientă decât varianta clasică și permite, după omologare, administrarea unei game diversificate de vaccinuri: de la  fragmente de virus (eventual, legate de o proteină pentru a-i mări eficacitatea), la viruși inactivați prin mijloace fizice sau chimice, până la viruși vii.  De fapt, imunizarea graduală în trepte cu doze care conțin agenți patogeni vii  este o procedură medicală personalizată  aflată la granița dintre imunologie și homeopatie, fiind  bazată pe stimularea progresivă a sistemului imunitar al organismului prin administrarea unor doze mărite progresiv, dar  mai mici decât doza maximă admisibilă caracteristică fiecărui organism. Este benefic ca dozele administrate să fie crescute succesiv și să conțină tipuri diferite de vaccin, cu condiția ca să existe norme precise  pentru determinarea personalizată a  mărimii dozelor și a numărului acestora, precum și a intervalului de timp dintre două vaccinări succesive. 
 	Preocuparea esențială a vremurilor noastre este depășirea cât mai rapid cu putință a pandemiei de Covid-19, care a provocat pierderi umane și financiare considerabile, afectând  grav diverse sectoare de activitate.  Imunizarea graduală în trepte este eficientă chiar și la viruși care suferă frecvent mutații genetice, deoarece permite utilizarea unei game diversificate de vaccinuri obținute de firme producătoare de prestigiu din întreaga lume.
	Acum când ne aflăm la o răscruce a istoriei, trebuie să fim optimiști și să avem în vedere că devenirea umană este dialectică, fiind corelată cu cea a societății: cu bune și rele, cu lumini și umbre, cu adevăr și minciună, cu victorii și eșecuri etc.  Uneori omul este apăsat de melancolie și tristețe,  alteori devine maiestuos și încărcat de iubire, întotdeauna însă are sufletul încărcat cu speranță și dor de mai bine.  Să nu se uite că omenirea a trecut prin crize majore, războaie și calamități naturale, dar și-a revenit prin forțe proprii, renăscând ca și pasărea Phoenix din propria cenușă, cu mențiunea că factorii decidenți trebuie să analizeze cu responsabilitate și profunzime direcțiile de urmat pentru proiectarea societății de mâine.

